उन्होंने सफल रैली को देखते हुए नारायणगढ़ विधानसभा क्षेत्र के विकास के लिए 85 करोड़ रुपए उपलब्ध करवाने की घोषणा की। उन्होंने यह रहस्योद्घाटन भी किया कि शीघ्र ही प्रदेश में गरीब लोगों को सस्ती दरों पर बिजली उपलब्ध करवाई जाएगी। उन्होंने कहा कि अम्बाला सहित पंचकूला, गुरूग्राम, फरीदाबाद, फतेहाबाद व सिरसा 6 जिलों के 2800 गांवो में 24 घंटे बिजली उपलब्ध करवाई जा रही है। उन्होंने कहा कि लोगों ने बिजली चोरी रोकने में सहयोग दिया है और इससे प्राप्त होने वाला राजस्व बिजली सुधार व विस्तार पर खर्च किया जा रहा है। रैली में जुटी अपार भीड़ से गदगद मुख्यमंत्री ने कहा कि राज्य मंत्री नायब सिंह सैनी ने मात्र चार दिन के समय में एक सफल रैली का आयोजन करके सिद्ध का दिया है कि प्रदेश के सब्जी उत्पादक किसान सरकार की नीतियों से पूरी तरह संतुष्ट हैं।